Lav et referat af nedenstående tekst:

Tekst:
Fodboldklubben Fortuna Hjørring har i efterhånden nogle uger været på jagt efter en ny cheftræner, efter at den nu tidligere træner, Carrie Kveton, pludseligt valgte at stoppe med øjeblikkelig virkning. Nu er trænerjagten bragt til en ende, og valget er faldet på 26-årige Niclas Hougaard Hansen, der kommer fra en position som cheftræner for klubbens U18-hold. - Vores valg er faldet på en yngre træner, der har A-licens, og som vi kender godt, efter at han i halvandet år har været cheftræner for klubbens hold i U18-DM - et hold han i foråret vandt det danske mesterskab med, og som han nu afleverer på en førsteplads i U18-DM, siger sportschef Peter Enevoldsen fra Fortuna Hjørring. Kender spillerne i forvejen Niclas Hougaard Hansen overtager trænergerningen på klubbens førstehold 1. januar, og her skal han i foråret forsøge at bevare førstepladsen i Gjensidige Kvindeligaen, hvor Fortuna Hjørring lige nu ligger helt i top. - Vi har oplevet Niclas som en særdeles dygtig træner på banen, hvor har kommunikerer fantastisk med sine spillere. - Jeg tror, at det også har stor betydning, at han på forhånd kender rigtig meget til de spillere, han skal have med at gøre. De fleste af dem, der er med i førsteholdstruppen, har Niclas haft med at gøre som U18-træner, lyder det fra sportschef Peter Enevoldsen. En ung retning Med ansættelsen ønsker klubben også at understrege den nye retning, hvor til stadighed flere unge spillere præger holdet. - Med ansættelsen af Niclas fortsætter vi den unge linje, som har været så udpræget gennem den første halvdel af sæsonen. Her er der, efter at mange efter sommeren søgte til udlandet, virkelig fornyet. I stedet for at hente fra udlandet har vi benyttet de unge talenter, der kommer til Fortuna via Dana Cup Academy, siger Peter Enevoldsen. Niclas Hougaard Hansen har tidligere været ansat som ungdomstræner i AaB. Afløseren for Niclas Hougaard Hansen på ungdomsholdet bliver Rene Thorsted Sørensen, der de seneste to år har fungeret som talent- og udviklingstræner i Hjørring Idrætsforening. Også han har en fortid i AaB's ungdomsafdeling.

Referat:
Fodboldklubben har fundet afløseren for den tidligere træner Carrie Kveton. Fortuna Hjørrings U18-træner overtage førsteholdet.